【露露通】港林福將趁地淋
2024年04月23日 22:00
東網電視
更多新聞短片
上星期曾在本欄提到,馬場中外疊草地狀況欠佳,除咗賽事日常耗損之外,都有其他因素影響住,最近一次換草,冬夏草交替生長似乎冇往年接得咁順利,當然天氣不穩影響甚多,以致草地狀況未如理想,不過現時內欄狀況良好,且看本周後期天氣能否回穩,周日大賽得以順利進行。除沙田外,谷草場地狀況同樣令人關注,事關上周三夜賽唔少後上馬食泥頭都食得好應,當中頭場周俊樂都因為中泥頭而出現視線受阻,騎少咗「謙謙君子」一步,好彩最後都保得住條Q。
第9場三班1800米,「港林福將」上季尾變化地賽績強勁,今季三班看似不上不落,但其實每次都輸唔遠,屆時場地繼續起變化,相信有利此駒喺三班交出漂亮一仗。